b'\n_START_ARTICLE_\n\xc5\xbdarkasti likoris\n_START_SECTION_\nOpis\n_START_PARAGRAPH_\n\xc5\xbdarkasti likoris je \xc4\x8debulasta\xc2\xa0trajnica.\xc2\xa0Obi\xc4\x8dajno cveti, preden se v celoti pojavijo listi na steblih, visokih 30\xe2\x80\x9370 cm. Listi so name\xc5\xa1\xc4\x8deni nasprotno z 0,5\xe2\x80\x931\xc2\xa0cm \xc5\xa1iroko bledo liso na sredini. Socvetje je\xc2\xa0kobulasto. Posamezni cvetovi so somerni, z ozkimi segmenti, ki se ukrivljajo nazaj, in dolgimi izbo\xc4\x8denimi pra\xc5\xa1niki.\n_START_SECTION_\nTaksonomija\n_START_PARAGRAPH_\nDomnevno prvotna oblika\xc2\xa0Lycoris radiata, znana kot L. radiata var. pumila, se pojavlja le na Kitajskem. Ta je diploidna, saj ima 11 parov kromosomov (2N = 22), in se lahko razmno\xc5\xbeuje s semeni. Triploidne oblike s 33 kromosomi so znane kot L. radiata var. radiata. Te so zelo raz\xc5\xa1irjene na Kitajskem in tudi na Japonskem, od koder so bile uvo\xc5\xbeene v Ameriko in drugod.\xc2\xa0Triploidne oblike so sterilne in se razmno\xc5\xbeujejo le vegetativno preko \xc4\x8debulic. Japonske triploidne oblike so gensko enotne. Domneva se, da naj bi bile na\xc2\xa0Japonsko\xc2\xa0uvo\xc5\xbeene iz Kitajske skupaj z gojenjem ri\xc5\xbea._NEWLINE_Filogenetska analiza na podlagi kloroplastnih genov, ki so jo naredili Hori in sodelavci, je pokazala, da so vse ostale preiskovane vrste iz rodu Lycoris vgnezdene znotraj vrste Lycoris radiata. Domnevajo, da se trenutno priznane samostojne \xc2\xbbvrste\xc2\xab\xc2\xa0iz rodu Lycoris v resnici medsebojno ne razlikujejo..\n_START_SECTION_\nGojenje\n_START_PARAGRAPH_\nRastlina je bila prvi\xc4\x8d uvedena v ZDA\xc2\xa0leta 1854, ko so japonska pristani\xc5\xa1\xc4\x8da bila odprta za trgovanje z ZDA. Kapetan William Roberts, ki je imel rad\xc2\xa0botaniko, je s seboj prinesel le tri \xc4\x8debulice\xc2\xa0\xc5\xbearkastega likorisa. \xc4\x8cebulice je\xc2\xa0nato posadila njegova ne\xc4\x8dakinja, ki je ugotovila, da ne zacvetijo do prvega ve\xc4\x8djega naliva v jesenski sezoni. Rastline so postale naturalizirane v Severni Karolini, Teksasu\xc2\xa0in \xc5\xa1e veliko drugih ju\xc5\xbenih dr\xc5\xbeavah ZDA, medtem ko jih v Sloveniji gojijo le ljubitelji._NEWLINE_\xc5\xbdarkasti likoris ni odporen na zmrzal in se tako lahko goji le v rastlinjaku ali zelo varnem polo\xc5\xbeaju v dr\xc5\xbeavah, kot sta\xc2\xa0Anglija\xc2\xa0in kontinentalna Slovenija, kjer se zimske temperature zni\xc5\xbeajo za ve\xc4\x8d kot -5 \xc2\xb0C. V Koprskem primorju bi \xc5\xbearkasti likoris na\xc4\x8deloma mogel uspevati na prostem. \xc4\x8cebulice se lahko shranjujejo v suhem okolju pri 7\xe2\x80\x9313 \xc2\xb0C. Zasajene morajo biti spomladi na mo\xc4\x8dno s soncem obsijano mesto z dobro dreniranimi tlemi (npr. pe\xc5\xa1\xc4\x8dena tla z nekaj gline), 20 cm globoko, 15\xe2\x80\x9330 cm narazen\xc2\xa0in nemoteno. Zeli\xc2\xa0bodo zacvetele pozno poleti ali zgodaj jeseni na steblih, visokih okrog 60\xe2\x80\x9370 cm. Listi po\xc5\xbeenejo \xc5\xa1ele po cvetenju in ostanejo \xc4\x8dez zimo ter odpadejo zgodaj poleti.\xc2\xa0Cvetovi zbledijo v enem tednu od \xc5\xbeivorde\xc4\x8de do mo\xc4\x8dno ro\xc5\xbenate barve.\n_START_SECTION_\nUporaba in legende\n_START_PARAGRAPH_\n\xc4\x8cebulice \xc5\xbearkastega likorisa\xc2\xa0so zelo strupene. Te se ve\xc4\x8dinoma uporabljajo na Japonskem, in sicer kot repelent za mi\xc5\xa1i in \xc5\xa1kodljivce okrog ri\xc5\xbeevih polj in hi\xc5\xa1. To je tudi razlog, zakaj danes ve\xc4\x8dina primerkov raste blizu rek. Na Japonskem je \xc5\xbearkasti likoris oznanjevalec\xc2\xa0sh\xc5\xabbuna, prihoda\xc2\xa0jeseni. Mnogi Budisti\xc2\xa0ga uporabljajo pri slovesnosti praznovanja prihoda jeseni na grobu enega od prednikov. Sadijo jih na grobove, saj izkazujejo poklon pokojnim. Ljudje verjamejo, da naj se \xc5\xbearkasti likoris, ker ve\xc4\x8dinoma povezan s smrtjo, nikoli ne bi poklanjal kot \xc5\xa1opek\xc2\xa0ro\xc5\xbe._NEWLINE_Ker te \xc5\xa1krlatne cvetlice obi\xc4\x8dajno cvetijo v bli\xc5\xbeini pokopali\xc5\xa1\xc4\x8d\xc2\xa0okoli jesenskega enakono\xc4\x8dja, so v kitajskem in japonskem prevodu svetih spisov\xc2\xa0Lotus Sutra\xc2\xa0opisane kot zlove\xc5\xa1\xc4\x8de ro\xc5\xbee, ki rastejo v Diyu (Peklu)\xc2\xa0in vodijo mrtve v naslednjo reinkarnacijo._NEWLINE_Nekatere legende pravijo celo, da ko sre\xc4\x8da\xc5\xa1 koga, ki ga morda nikoli ve\xc4\x8d ne bo\xc5\xa1, bodo \xc5\xbearkasti likorisi cveteli vzdol\xc5\xbe tvoje poti. Morda tudi zaradi tovrstnih deprimirajo\xc4\x8dih legend Japonci pogosto uporabljajo te ro\xc5\xbee pri\xc2\xa0pogrebih. Priljubljeno japonsko ime te rastline je\xc2\xa0Higanbana (\xe5\xbd\xbc\xe5\xb2\xb8\xe8\x8a\xb1 Higan bana) (\xe5\xbd\xbc\xe5\xb2\xb8\xe8\x8a\xb1 Higan bana)\xc2\xa0in dobesedno pomeni dekorativno in prijetno cvetlico\xc2\xa0posmrtnega \xc5\xbeivljenja\xc2\xa0v gokuraku jy\xc5\x8ddo (\xe6\xa5\xb5\xe6\xa5\xbd\xe6\xb5\x84\xe5\x9c\x9f gokuraku jy\xc5\x8ddo) (\xe6\xa5\xb5\xe6\xa5\xbd\xe6\xb5\x84\xe5\x9c\x9f gokuraku jy\xc5\x8ddo).'